תצהיר
[bookmark: OLE_LINK1]אני החתום מטה, ירון דהן, ת.ז. 00000000, לאחר שהוזהרתי כי עלי לומר את האמת כולה ואת האמת בלבד, וכי אם לא אעשה כן, אהיה צפוי לעונשים הקבועים בחוק, מצהיר בזה כדלקמן:
1. הנני עושה תצהירי זה בנוגע לנסיבות התביעה שהגשתי כנגד המוסד לביטוח לאומי בתיק ב.ל. 37574-01-26 בבית הדין לעבודה בתל אביב.

2. אני עובד במספרה "מירו וניסו", בשד' שאול המלך 4 בתל אביב, שזה בעצם עסק שאבא ודוד שלי הקימו, אבא שלי, מאיר דהן (להלן: "אבא"), כבר לא אדם צעיר, אני משתדל לעזור לו בכל מה שהוא צריך, גם בניהול העסק אני משתדל לעזור.

3. במספרה אנחנו מתמחים בעיצוב שיעור, צביעה, החלקות ופנים, בחלוקה בין העובדים, אני בעיקר מספר, אבל אנחנו עובדים כצוות ויודעים לתת יד ולהחליף אחד את השני במידת הצורך, דוד שלי מנהל ומתאם את הלקוחות שמזמינים תור דרך הטלפון של המספרה, אך מטבע הדברים יש לקוחות מזדמנים ויש לקוחות, בעיקר ותיקים, שמתאמים תור יש איתי או עם עובד אחר. 

4. ביום שישי 17.1.2025, אבא הגיע למספרה, בערך ב 12:15, הוא אמר שהוא בא לספר את "פיליפ", לקוח ותיק ומוכר, לאחר שפיליפ הגיע, אבא בא אלי ואמר לי שהוא נפל בדרך, סובל מכאבים ולא מצליח לספר, זה אירוע לא שגרתי, אבא הוא לא אדם שמתלונן, הסתכלתי על אבא וראיתי שהוא סובל, אמרתי לו לשבת ולנוח ואני אספר את פיליפ.

5. שסיימתי לספר את פיליפ, ראיתי שאבא עדיין סובל, התעקשתי שנלך לבדוק, למרות שהיו עדיין לקוחות, "חתכתי מוקדם" והסעתי אותו ל"טרם" בני ברק, שם עשו לאבא צילום בכתף שהראה שבר, הם הנחו אותי לקחת את אבא למיון, הייתי צריך להרגיע אותו, נסענו לאיכילוב, למרות שפספסתי את הקידוש בבית, אני יעשה בשביל אבא הכל

6. אחרי שיצאנו מהבית חולים לקחתי את אבא לבית לנוח, שהוא מוגבל וכאוב, בהמשך, במקביל לעבודתי במספרה, עזרתי לאבא ככל שיכולתי, בקניות ובעזרה, הייתי מסיע אותו לטיפולים ולבדיקות רפואיות, אבא היה מגיע למספרה, הייתי דואג לו לקפה, מדבר איתו ומעודד אותו.

7. בסוף ינואר 2025 הגיע להסתפר אצלי לקוח שהוא עורך דין, אריאל פרייברג, במהלך התספורת שוחחנו, כשהוא שאל מה שלום אבא, סיפרתי לו על הפציעה, הוא הסביר לי שמכיוון שזה היה בדרך לעבודה אפשר לגשת למוסד לביטוח לאומי שיפצו את אבא על הימים מהם נעדר.

8. כחלק מהפרוצדורה הוא הנחה אותי לאסוף את המידע הרפואי, וכשעבר על החומר הרפואי הסב את תשומת ליבי שבסיכום מטר"ם לא פורט שזה תאונת עבודה, מיד כשהוא הראה לי את הטעות, פניתי למזכירות טר"ם לתקן את הטעות, הם אכן תיקנו והוסיפו.

9. בהמשך הלכתי יחד עם אבא למקום בו הוא נפל, על מנת שנצלם את המפגע, שנבין בדיוק ממה נגרם ושהיה תיעוד במידה ונצטרך.






10. הנני מצהיר כי זהו שמי, זו חתימתי ותוכן תצהירי אמת.


        ______________ 
   								   ירון דהן


אישור
הנני מאשר כי ביום __________ הופיע בפני, עו"ד אריאל פרייברג, במשרדי ברחוב אבא הלל 7, ברמת גן, מר ירון דהן, המוכר לי אישית, ולאחר שהוזהר כי עליו להצהיר את האמת וכי יהיה צפוי לעונשים הקבועים בחוק אם לא יעשה כן, אישר את נכונות הצהרתו וחתם  עליה. 
								__________________
								   אריאל פרייברג , עו"ד







